 Ndị gọvanọ ise nke mpaghara ndịda-ọwụwa anyanwụ ala anyị akatọọna mwakpo ahụ ndị ọrụ agha ala anyị wakporo ụlọ onye ndu ndị otu IPOB ma kwuo na nke ahụ ekwesighị ekwesi chaa chaa.Onye mgbasa ozi ndị otu a bụ maazị Mike Udah mere ka a mara nke a nAbakaliki nke steeti Ebonyi ma kwuo na iwe na-ewe ndị gọvanọ steeti ise nke mpaghara ahụ iwe banyere arụrụ ala ahụ ndị ọrụ agha ala anyị rụrụ ụbọchị ụka, ma sịkwa na ha ekpebiena iwebata udo tọrọ atọ na mpaghara ahụ, na ime ihe kwesiri ha banyere ajọ akụlakụ ahụ. 